Mark Drakeford

Mark Drakeford (Carmarthen, 1954ko irailaren 19a) Galesko lehen ministro eta Galesko laboristen buru da 2018az geroztik. Aurretik, Galesko Gobernuan karguak eduki zituen, Finantza Kabineteko idazkari gisa, 2016. urtetik 2018.era, eta Osasun eta Gizarte Zerbitzuetako ministro gisa, 2013tik 2016. urtera. Drakeford Senedd edo Galesko Legebiltzarreko kide izendatu zuten lehenbizikoz Cardiff Mendebalderako 2011n.

Biografia 
Drakeford Carmarthenen jaio zen, Mendebaldeko Galesen. Latina ikasi zuen Kenteko Unibertsitatean eta Exeterreko Unibertsitatean. Swanseako Unibertsitate Eskolan irakasle izan zen 1991tik 1995era eta Cardiffeko Unibertsitatean 1995etik 1999ra. Cardiffeko Unibertsitateko Gizarte Politika eta Gizarte Zientzia Aplikatuetako irakasle izan zen 2003 eta 2013 bitartean.

2018an, Carwyn Jonesen ordezko hautatu zuten, Galesko laboristen lider eta Galesko gobernu autonomoko lehen ministro izateko. Gobernu galesak Covid-19 pandemiari emandako erantzunaren buru izan da. Seneddeko 2021eko hauteskundeetan, Drakeford buru zela Laboristek 30 eserleku irabazi zituen, eta lehen ministro izendatu zuten berriro.

Drakeford Alderdi Laboristako ezkerreko sektoreko ordezkaritzat hartzen dute, eta babes lokala du Welsh Labour Grassroots and Momentum izeneko mugimenduetan.  Jeremy Corbyn babestu zuen Alderdi Laboristaren lidergo nazionalerako bere hautagaitzan 2015. urtean, Galesko Osasun eta Gizarte Zerbitzuetako ministroa zen bitartean.

Erreferentziak

Kanpo estekak 

Gizabanako biziak
1954ko jaiotzak
Cardiffko politika
Galesko politikariak
Carmarthenshire konderriko jendea